മനുഷ്യരാശി നേരിട്ട ഏറ്റവും വലിയ ദുരന്തമാണ് കൊറോണ: രാജ്യം മുന്ഗണന നല്കുന്നത് പാവപ്പെട്ടവര്ക്കെന്ന് പ്രധാനമന്ത്രി ന്യൂഡല്ഹി: മനുഷ്യരാശി നേരിട്ട ഏറ്റവും വലിയ ദുരന്തമാണ് കൊറോണ മഹാമാരിയെന്ന് പ്രധാനമന്ത്രി നരേന്ദ്രമോദി. കഴിഞ്ഞ നൂറ് വര്ഷത്തിനിടെ മനുഷ്യന് നേരിട്ട ഏറ്റവും വലിയ ദുരന്തമാണിത്. കൊറോണ പ്രതിസന്ധി നേരിടുന്നതില് ഇന്ത്യ പാവപ്പെട്ടവര്ക്കാണ് പ്രഥമ മുന്ഗണന നല്കുന്നത്. പ്രധാനമന്ത്രി ഗരീബ് കല്യാണ് അന്ന യോജന, റോസ്ഗര് യോജന തുടങ്ങിയ എല്ലാ പദ്ധതികളും പാവപ്പെട്ടവര്ക്ക് വേണ്ടിയാണെന്നും അദ്ദേഹം വ്യക്തമാക്കി. പാവപ്പെട്ടവരുടെ ഭക്ഷണത്തെ കുറിച്ചും തൊഴിലിനെ കുറിച്ചും ആദ്യ ദിവസം തന്നെ സര്ക്കാര് ചിന്തിച്ചിരുന്നുവെന്നും പ്രധാനമന്ത്രി പറഞ്ഞു. മഹാമാരി കാലത്ത് ഒരുപാട് ജനങ്ങളെ പട്ടിണിയില് നിന്നും രക്ഷിക്കാനായി.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ 80 കോടി ഇന്ത്യക്കാര്ക്കാണ് ഗരീബ് കല്യാണ് അന്ന യോജനയിലൂടെ സൗജന്യ റേഷന് നല്കാനായതെന്നും അദ്ദേഹം കൂട്ടിച്ചേര്ത്തു. മദ്ധ്യപ്രദേശിലെ ഗരീബ് കല്യാണ് അന്ന യോജന ഗുണഭോക്താക്കളുമായി വെര്ച്വലായി സംവദിക്കുകയായിരുന്നു അദ്ദേഹം. കൊറോണ വൈറസിനെതിരെ പോരാടാന് ജനങ്ങള് സാമൂഹിക അകലം പാലിക്കുന്നതും, മാസ്ക് ധരിക്കുന്നതും, കൈകള് വൃത്തിയാക്കുന്നതും തുടരണം. സ്വയം പ്രതിരോധമാണ് ആദ്യം സ്വീകരിക്കേണ്ടത്. കേന്ദ്രസര്ക്കാരിന്റെ ആത്മനിര്ഭര് ഭാരത് പദ്ധതിയെ കുറിച്ചും പ്രധാനമന്ത്രി സംസാരിച്ചു. ഈ മേഖലകളിലെ ജീവനക്കാരെ പ്രോത്സാഹിപ്പിക്കുന്നതിന് ഉത്സവ കാലങ്ങളിലടക്കം ഇവരില് നിന്നും കരകൗശല വസ്തുക്കള് വാങ്ങണമെന്നും പ്രധാനമന്ത്രി ആവശ്യപ്പെട്ടു.